Un bărbat a murit pe loc după ce maşina condusă de soţia sa a lovit un cap de pod şi s-a răsturnat în şanţul de pe marginea drumului.
O femeie, de 50 de ani, din Caransebeș, conducea luni după-amiază un autoturism dinspre Băile Herculane către Caransebeș.
În localitatea Sadova Veche, la km 432, a părăsit carosabilul, a lovit un cap de pod și s-a răsturnat în șanțul de pe marginea drumului.
Pasagerul de pe locul din dreapta față, soţul şoferiţei, a murit. Şoferiţa şi fetiţa cuplului au fost rănite şi au fost transportate la spital pentru îngrijiri medicale.
Conducătoarea auto a fost testată cu alcooltestul, rezultatul fiind negativ.